ועדת הכנסת, כנסת 20, פרוטוקול מספר 215, 2017-01-31 14:15

דוד ביטן: אני פותח את הישיבה.

דוד ביטן: על סדר-היום: רביזיה על החלטות ועדת הכנסת בדבר טענה חריגה מגדר נושא בהצעת חוק להסדרת ההתיישבות ביהודה ושומרון, התשע"ז-2016, הנדונה בוועדה המשותפת לוועדת החוקה, חוק ומשפט ולוועדת חוץ וביטחון.

אוסאמה סעדי: איפה הימים של ניסן?

דוד ביטן: יש לנו 3 החלטות.

דוד ביטן: מכיוון שהיו שלוש החלטות, אני אתן נימוק לשלושה חברי כנסת.

דוד ביטן: כל אחד יכול לנמק דקה.

דוד ביטן: מי רוצה לנמק?

דוד ביטן: אוסמה, אתה רוצה לנמק?

אוסאמה סעדי: לא.

דוד ביטן: רויטל, את רוצה לנמק?

אוסאמה סעדי: אתה רוצה שאני אנמק?

אוסאמה סעדי: אני אנמק.

דוד ביטן: רויטל, את רוצה לנמק?

דוד ביטן: את לא רוצה לנמק.

דוד ביטן: מיכל רוזין, רוצה לנמק?

מיכל רוזין: כן.

אוסאמה סעדי: אני אנמק.

מיכל רוזין: תתחיל ואני אמשיך.

דוד ביטן: כל אחד דקה.

אוסאמה סעדי: אדוני היושב ראש.

אוסאמה סעדי: אנחנו באמת פונים אליך בתור יו"ר הקואליציה.

אוסאמה סעדי: זאת באמת הזדמנות אחרונה.

אוסאמה סעדי: אני לא יודע האם אתם באמת בעד החוק או שאתם נגד החוק.

אוסאמה סעדי: זאת ההזדמנות האחרונה.

אוסאמה סעדי: עוד מעט זה יעלה למליאה ואז נתחיל לכסח.

אוסאמה סעדי: פה אני אומר, באמת, זאת ההזדמנות האחרונה, לשים סוף לחוק המביש הזה, שבאמת יכתים את ספרי החוקים של מדינת ישראל.

אוסאמה סעדי: אל לנו להטיל את הכדור הלוהט הזה לשולחנו של בית המשפט העליון.

דוד ביטן: אנחנו לא, אתם תעשו את זה.

אוסאמה סעדי: אבל אתם תאלצו אותנו.

אוסאמה סעדי: באם באמת ראש הממשלה לא רצה את החוק הזה והוא בעצמו אמר שזה יביא אותנו לבית הדין בהאג, כנראה ששתי האפשרויות יהיו.

אוסאמה סעדי: גם תלכו להאג וגם בית משפט עליון ייאלץ בסופו של דבר למחוק את החוק הזה.

דוד ביטן: רויטל סויד.

רויטל סויד: זה אחד הרגעים האחרונים שבהם אני קוראת - - -

דוד ביטן: יש לנו בערך 4,000 יחידות בעייתיות ביהודה ושומרון.

רויטל סויד: נושא חדש.

דוד ביטן: הצעתי לכם הצעה לא לפרוטוקול ולא רציתם, אז מה אתם רוצים?

רויטל סויד: מה אתה מציע, להחיל את זה רק על 1,000 בתים ולא על 4,000?

רויטל סויד: מה אתה מציע?

דוד ביטן: אני לא יכול להציע בצורה פורמלית.

דוד ביטן: הייתי מוכן ללכת לפשרה הגיונית שכל העולם היה מבסוט ממנה אבל לא רציתם.

יעל גרמן: הבנו גם בלי שהוא אמר.

רויטל סויד: זה אחד הרגעים האחרונים שלנו כחברי כנסת יש אפשרות לבוא ולעצור את החוק המסוכן הזה.

רויטל סויד: אדוני יושב ראש הוועדה, המחליף.

רויטל סויד: זהו אחד הרגעים האחרונים לפני שאנחנו פה בכנסת מחוקקים חוק מסוכן.

רויטל סויד: הוא חוק מסוכן.

רויטל סויד: לכן, מכיוון שאנחנו נמצאים באמת ברגעים האחרונים לפני שאנחנו מחוקקים את החוק שאנחנו, כנסת ישראל\

רויטל סויד: נותנת יד לחוק מסוכן שכזה, אני קוראת לחבריי להתעשת ולעצור ולמנוע חקיקת חוק, שהיועץ המשפטי לממשלה אומר שהוא לא רק אנטי דמוקרטי אלא גם אומר:

רויטל סויד: אני לא אהיה זה שיגן עליו בבג"צ.

רויטל סויד: זה נכון שאנחנו כבר רגילים לראות את היועצים המשפטיים כשמאלניים, כמי שצריך להזיז אותם מהדרך, כמי שבוא נשמע אותם ונעיף אם הצידה.

רויטל סויד: עדיין אנחנו מדינה שומרת חוק ומשפט כל-כך חריג מהיועץ המשפטי לממשלה לא נשמע כבר הרבהמאוד זמן.

רויטל סויד: לכן אני קוראת לחבריי, וזה לא משנה אם אתם באופוזיציה ובקואליציה, ארץ ישראל יקרה לכולנו ולי בטח, אבל יש עדיין מדינה והיא מדינת חוק ויש להימנע מהחקיקה הזאת.

רויטל סויד: הרביזיה הזאת היא רבזיה שאני מבקשת לקבל אותה, כי גם על הדרך ולמרותה הסתייגויות הכנסת נושאים חדשים שלא דני בהם ולא דיברנו עליהם ולא נתנו עליהם את הדעת.

רויטל סויד: זה הרגע לעצור.

דוד ביטן: מיכל רוזין.

מיכל רוזין: שולי אני חייבת לומר לך.

מיכל רוזין: הרי בימים הקרובים עמונה תפונה.

מיכל רוזין: גם תאכלו את הדגים הסרוחים וגם תגורשו מהעיר.

מיכל רוזין: בסופו של דבר החוק הזה נולד בחטא.

מיכל רוזין: דיברתם על הקישוט הריחני של שרן אבל פה יש קישוט מסריח, קישוט אלקטרולי, שבא להגיד לכאורה: בואו תצביעו לנו.

מיכל רוזין: לצערי הרב, גם ראש הממשלה, גם ליברמן, גם "כולנו", נסחפים אחרי 8 מנדטים של הבית היהודי כי מפחדים לאבד שם מנדטים.

מיכל רוזין: בסופו של דבר כולכם תגורשו מהעיר.

מיכל רוזין: החוק הזה נולד בחטא.

מיכל רוזין: הוא נולד לנסות לעקוף את בג"צ ולעשות סדר בעניין עמונה.

מיכל רוזין: בסופו של דבר אמרו לנו פה בצורה חד משמעית, לא רק היועץ המשפטי לממשלה, גם היועץ המשפטי של של הכנסת, היועץ המשפטי של מרד הביטחון שאמר דבר חריף שכבר פורסם ולכן אני מרשה לעצמי להגיד.

מיכל רוזין: הוא אמר: שמי שיחתום על צווים כאלה של הפקעות קרקעות פרטיות יסכן את עצמו בבית הדין הבינלאומי בהאג.

מיכל רוזין: מה שאתם רוצים בסופו של דבר זה שזה יעבור לבג"צ ואז אתם תגידו עליו שהוא בולשביקי ושמאלן והכול והוא יאשר.

מיכל רוזין: לא רק שיש פה נושאים חדשים אלא כל מטרת החוק השתנתה.

מיכל רוזין: המטרה היתה לעקוף את בג"צ בעניין עמונה, זה נהיה סיפור של ההסדרה.

מיכל רוזין: דרך אגב, ביטן, תזכור מה שאני אומרת לך.

מיכל רוזין: הרבה פעמים, כשאתה מצהיר: עזבו, אנחנו נותנים להם להעביר טרומית ואחר-כך אנחנו נתקע את זה, בסוף החוק הופך להיות חוק.

דוד ביטן: זה לא המצב.

מיכל רוזין: במקרה הזה, זה לא אתה.

מיכל רוזין: במקרה הזה כחלון ומפלגת "כולנו", שאתה עמדת והצהרת במליאה בשבילו, שזה לא יקודם ושזה לא עוקף בג"צ.

מיכל רוזין: אם יהיה פה חוק שמתנגש עם בג"צ - - -

דוד ביטן: לא, לא.

מיכל רוזין: זה רק מראה לכם שכל פעם שאתם רוצים לרצות את ה"סמוטריצים" בסופו של דבר אתם מגיעים פה להצעות חוק בזויות שיבזו את מדינת ישראל.

דוד ביטן: אני אבקש להצביע נגד הרביזיה.

דוד ביטן: אנחנו לא נמצאים במהות החוק, אנחנו נמצאים בטענה לנושא חדש.

דוד ביטן: שמענו את היועץ המשפטי של הוועדה שאמר שאין נושא חדש בכל הטענות שנטענו.

מיכל רוזין: אנחנו חולקים עליו

דוד ביטן: אני רוצה להגיד לכם דבר אחד.

דוד ביטן: אנחנו לא מחוקקים את החוק על מנת שבג"צ יפסול אותו.

דוד ביטן: אנחנו חושבים שהחוק הזה ראוי ומקווים שבג"צ יקבל את העמדה, במיוחד לאור העובדה שגם כי בית המשפט הבינלאומי קיבל את הטענה של המתווה של קפריסין.

מיכל רוזין: היועץ המשפטי לממשלה יגן על החוק בבג"צ?

דוד ביטן: לא הפרעתי לכם.

דוד ביטן: לכן אנחנו נילחם בבג"צ על העמדה שלנו.

מיכל רוזין: אלעזר יצטרך להגן.

יעל גרמן: היועץ המשפטי אמר שהוא לא יגן עליה.

מיכל רוזין: נכון, גם היועץ המשפטי של הכנסת.

מיכל רוזין: אז אולי אלעזר יצטרך להגן על העמדה.

דוד ביטן: אני אומר את דעתי כרגע.

אוסאמה סעדי: גם אלעזר אמר אותו דבר.

דוד ביטן: אני אומר משהו אחר.

דוד ביטן: אנחנו עמדנו בהתחייבות שנתנו במליאה, שאנחנו לא נעשה חקיקה רטרואקטיבי ולא נפגע בבית המשפט.

דוד ביטן: זאת בדיוק התוצאה של התיקונים שעשינו בקריאה ראשונה.

דוד ביטן: לכן אני מבקש מחברי הכנסת לדחות אתה רביזיה.

מיכל רוזין: החוק הכי רטרואקטיבי שחוקק בכנסת אי פעם.

דוד ביטן: מי שבעד הרביזיה ירים את ידו.

דוד ביטן: אנחנו נצביע שלוש פעמים.

דוד ביטן: נתחיל בטענה אוסמה.

דוד ביטן: מי שבעד ירים את ידו?

דוד ביטן: מי נגד?

דוד ביטן: הצבעה בעד – 5 נגד – 9 נמנעים – אין הרביזיה של חבר הכנסת סעדי לא נתקבלה.

דוד ביטן: הרביזיה לא נתקבלה.

דוד ביטן: נעבור לרביזיה של מיכל רוזין.

מיכל רוזין: היו 5, נחמן הצביע.

דוד ביטן: בסדר.

דוד ביטן: מי בעד הרביזיה של מיכל רוזין?

דוד ביטן: מי נגד?

דוד ביטן: הצבעה בעד – 5 נגד – 9 נמנעים – אין הרביזיה של חברת הכנסת מיכל רוזין לא נתקבלה.

דוד ביטן: מי בעד הרביזיה של רויטל סויד?

דוד ביטן: הצבעה בעד – 5 נגד – 6.

דוד ביטן: נמנעים – אין הרביזיה של חברת הכנסת רויטל סויד לא נתקבלה.

דוד ביטן: הרביזיה לא התקבלה.

דוד ביטן: הישיבה נעולה.